OSNOVNA ŠKOLA MILANA BEGOVIĆA

 Trg dr. Franje Tuđmana 6

 21 236 VRLIKA

U Vrlici, 14. srpnja 2021. godine

**POZIV NA DOSTAVU PONUDA**

**Predmet nabave:**

 Postavljanje parketa u Osnovnoj školi Milana Begovića

**Evidencijski broj javne nabave:** 1/21

Vrlika, srpanj 2021. godine

Ovaj Poziv na dostavu ponude temelji se na Pravilniku o provedbi postupaka jednostavne nabave u Osnovnoj školi Milana Begovića, Vrlika (u daljnjem tekstu: Pravilnik).

Pri izradi ponude Ponuditelj se mora pridržavati zahtjeva i uvjeta iz Poziva na dostavu ponuda (u daljnjem tekstu: Poziv) te proučiti sve upute, izjave, obrasce i ostale pojedinosti iz Poziva.

# 1. OPĆI PODACI

# 1.1. PODACI O NARUČITELJU

Naručitelj: Osnovna škola Milana Begović

Adresa naručitelja: Trg dr. Franje Tuđmana 6, 21 236 Vrlika

OIB: 64625658569

Broj telefona: 021 827-259

Adresa elektroničke pošte: ured@os-mbegovica-vrlika.skole.hr

Internetska adresa: www.os-mbegovica-vrlika.skole.hr

# 1.2. PODACI O OSOBAMA ZADUŽENIM ZA KONTAKT

Ime i prezime: Morana Zebić

Adresa: Trg dr. Franje Tuđmana 6, 21 236 Vrlika

Telefon: +385 (0) 021 827-259

Adresa elektroničke pošte: ured@os-mbegovica-vrlika.skole.hr

Komunikacija i svaka druga razmjena informacija između Naručitelja i gospodarskih subjekata može se obavljati isključivo na hrvatskom jeziku putem gore navedenih kontakata.

# 1.3. PODACI O GOSPODARSKIM SUBJEKTIMA S KOJIMA JE NARUČITELJ U SUKOBU INTERESA

Sukladno članku 76. ZJN 2016 predstavnici naručitelja nisu u sukobu interesa.

# 1.4. EVIDENCIJSKI BROJ NABAVE: 1/21

# 1.5. VRSTA POSTUPKA

# Postupak jednostavne nabave sukladno člancima 8., 9. i 10. Pravilnika.

# 1.6. PROCIJENJENA VRIJEDNOST NABAVE

Procijenjena vrijednost nabave iznosi 371.250,00 kn (bez PDV-a).

# 1.7. VRSTA UGOVORA

Ugovor o nabavi radova.

# 2. PODACI O PREDMETU NABAVE

#

# 2.1. OPIS PREDMETA NABAVE

Predmet nabave je skidanje i odvoz starog parketa, dobava i postava hrastovog parketa II klase, brušenje i lakiranje istoga u 3 sloja te postavljanje trobridne hrastove letve u Osnovnoj školi Milana Begovića u Vrlici. Predmet nabave obuhvaća sve učionice i urede.

CPV oznaka predmeta nabave:

 45432113-9

# 2.2. OPIS I OZNAKA GRUPA PREDMETA NABAVE

Predmet nabave nije podijeljen na grupe jer predstavlja jednu jedinstvenu funkcionalnu tehnološko-tehničku nedjeljivu cjelinu.

# 2.3. KOLIČINA PREDMETA NABAVE

Količina predmeta nabave određena je **Troškovnikom** koji je sastavni dio ovog Poziva. Ponuditelj mora ponuditi cjelokupni predmet nabave sadržan u Troškovniku.

# 2.4.TEHNIČKE SPECIFIKACIJE

Nalaze se opisane u Troškovniku koji je sastavni dio ovog Poziva.

# 2.5. TROŠKOVNIK

Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta.

Pod izvornim predloškom/troškovnikom podrazumijeva se troškovnik koji uključuje i sve izmjene i dopune. Ponuditelj mora ponuditi cijenu odnosno ispuniti svaku stavku troškovnika.

Jedinična cijena stavke i ukupna cijena stavke bez i sa PDV-om, izražene u kunama, moraju biti zaokružene na dvije decimale.

# 2.6. MJESTO IZVOĐENJA RADOVA

Osnovna škola Milana Begovića u Vrlici, Trg dr. Franje Tuđmana 6, 21 236 Vrlika.

# 2.7. ROK POČETKA I ZAVRŠETKA IZVOĐENJA RADOVA

Ponuditelj je radove koji su predmet jednostavne nabave dužan započeti u roku od 8 dana od dana sklapanja Ugovora o izvođenju radova te ih je dužan završiti u roku od 60 kalendarskih dana od dana početka izvođenja radova.

# 3. OSNOVE ZA ISKLJUČENJE GOSPODARSKOG SUBJEKTA

# 3.1. OBVEZNE OSNOVE ZA ISKLJUČENJE GOSPODARSKOG SUBJEKTA

**3.1.1. Osuđivanost za kaznena djela**

Naručitelj će isključiti gospodarskog subjekta iz postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja je državljanin Republike Hrvatske, pravomoćnom presudom osuđena za:

a) sudjelovanje u zločinačkoj organizaciji, na temelju

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

- članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

- članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

- članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

- članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

- članka 169. (terorizam), članka 169.a (javno poticanje na terorizam) i članka 169.b (novačenje za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

- članka 98. (financiranje terorizma) i članka 265. (pranje novca) Kaznenog zakona

- (članka 279.prnje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

f) dječji rad ili druge oblike trgovanja ljudima, na temelju

- članka 106. (trgovanje ljudima) Kaznenog zakona

- članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2.je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka a) do f) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka (a) do (f) Direktive 2014/24/EU.

Razdoblje isključenja gospodarskog subjekta nabave kod kojeg su ostvarene osnove za isključenje iz ove točke iz postupka javne nabava je **pet godina**od dana pravomoćnosti presude, osim ako pravomoćnom presudom nije određeno drukčije.

**Za potrebe utvrđivanja gore navedenih okolnosti, gospodarski subjekt u ponudi dostavlja ispunjeni obrazac Europske jedinstvene dokumentacije o nabavi (dalje e-ESPD) (Dio III.Osnove za isključenje, Odjeljak A: Osnove povezane s kaznenim presudama za sve gospodarske subjekte u ponudi.**

**U slučaju zajednice gospodarskih subjekata, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni e-ESPD obrazac.**

Naručitelj može prije donošenja odluke od gospodarskog subjekta koji je podnio najpovoljniju ponudu, zatražiti da u primjerenom roku, ne kraćem od 5 (pet) dana, dostavi dokaz da ne postoje osnove za isključenje iz podtočke 3.1.1., osim ako već posjeduje te dokumente i to:

1. izvadak iz kaznene evidencije ili drugog odgovarajućeg registra ili, ako to nije moguće,
2. jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin ili
3. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti pod a. i b. ili ako ne obuhvaćaju sve okolnosti iz ove podtočke 3.1.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Izjavu iz članka 265.stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

**3.1.2. Plaćanje dospjelih poreznih obveza i obveze za mirovinsko i zdravstveno osiguranje**

Naručitelj će isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* u Republici Hrvatskoj, ako gospodarski subjekt ima poslovni nastan u Republici Hrvatskoj, ili
* u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno od navedenog, Naručitelj, sukladno članku 252. stavku 2. ZJN-a, **neće isključiti** gospodarskog subjekta iz postupka nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

**Za potrebe utvrđivanja gore navedenih okolnosti, gospodarski subjekt u ponudi dostavlja ispunjeni e-ESPD obrazac (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi.**

Naručitelj može prije donošenja odluke od gospodarskog subjekta koji je podnio najpovoljniju ponudu, zatražiti da u primjerenom roku, ne kraćem od 5 dana, dostavi ažurirani popratni dokument kao dokaz da ne postoje osnove za isključenje iz podtočke 3.1.2., i to:

a. **potvrdu Porezne uprave o stanju duga**, ili

b. drugog nadležnog tijela države poslovnog nastana gospodarskog subjekta, ako se ne izdaje potvrda Porezne uprave

c. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti pod a. i b. ili ako ne obuhvaćaju sve okolnosti iz ove podtočke 3.1.2., oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

# 3.2. DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE

Naručitelj može u bilo kojem trenutku tijekom postupka nabave, ako je to potrebno za pravilno provođenje postupka, provjeriti informacije navedene u Europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom, Naručitelj može zahtijevati od gospodarskog subjekta da u primjerenom roku, ne kraćem od 5 (pet) dana računajući od dana slanja zahtjeva Naručitelja kroz EOJN RH, dostavi sve ili dio popratnih dokumenta ili dokaza, sukladno članku 265. ZJN 2016.

**Upućuju se gospodarski subjekti da se dokumenti navedeni u ovoj točki Poziva na dostavu ponuda NE DOSTAVLJAJU uz ponudu. Dovoljno je ispuniti e-ESPD obrazac i priložiti ga uz ponudu.**

Ažurirane popratne dokumente ponuditelj može dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. U svrhu dodatne provjere informacija naručitelj može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.

# 4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

Gospodarski subjekt u ovom postupku nabave mora dokazati:

1. sposobnost za obavljanje profesionalne djelatnosti,

# 4.1. UVJETI SPOSOBNOST ZA OBAVLJANJE PROFESIONALNE DJELATNOSTI

**Upis u sudski, obrtni, strukovni ili drugi odgovarajući registar u državi poslovnog nastana gospodarskog subjekta**

Svaki ponuditelj mora u postupku nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.

**Za potrebe utvrđivanja navedene sposobnosti za obavljanje profesionalne djelatnosti, gospodarski subjekt u ponudi dostavlja ispunjeni e-ESPD obrazac, Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti ponuditelja i člana zajednice gospodarskih subjekata.**

**Ponuditelj mora u postupku nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.**

**U slučaju zajednice ponuditelja, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni e-ESPD obrazac.**

Naručitelj može prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od pet dana, radi dokazivanja sposobnosti za obavljanje profesionalne djelatnosti iz točke 4.1.1. dostavi ažuriran popratni dokument u skladu s člankom 266. t. 1.ZJN.

# 4.2. ODREDBE KOJE SE ODNOSE NA GOSPODARSKE SUBJEKTE NA KOJE SE ODABRANI GOSPODARSKI SUBJEKT OSLANJA

Sukladno čl. 273. st.1. ZJN 2016, gospodarski subjekt može se u postupku nabave radi dokazivanja ispunjavanja kriterija za odabir gospodarskog subjekta osloniti i na sposobnost drugih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. Naručitelj je obvezan provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

# 4.3. UVJETI SPOSOBNOSTI U SLUČAJU ZAJEDNICE GOSPODARSKIH SUBJEKATA

Zajednica gospodarskih subjekata je udruženje fizičkih ili pravnih osoba, koja na tržištu nudi izvođenje radova ili posla, isporuku robe ili pružanje usluga.

**Zajednica gospodarskih subjekata u svojoj ponudi prilaže e-ESPD obrazac za svakog od članova zajednice gospodarskih subjekata** kojim dokazuje da nijedan član zajednice ponuditelja nije u jednoj od situacija zbog koje se gospodarski subjekt isključuje, a koje su navedene u dijelu točke 3. ovog Poziva gospodarskim subjektima (osnove za isključenje) te da ispunjavaju tražene kriterije za odabir gospodarskog subjekta (uvjeti sposobnosti) navedene u dijelu točke 4. ovog Poziva.

Ukoliko predmet nabave nudi Zajednica gospodarskih subjekta, isti su obvezni ispuniti sve podatke koji se u ponudbenom listu u EOJN RH traže, a osobito dio predmeta nabave, količinski dio, vrijednosni dio te postotni dio svakog člana zajednice gospodarskih subjekata.

# 5. PODACI O PONUDI

# 5.1. SADRŽAJ I NAČIN IZRADE PONUDE

Ponuditelj se sukladno članku 280. ZJN 2016 pri izradi ponude mora pridržavati zahtjeva i uvjeta iz ovog Poziva.

**5.1.1. Sadržaj ponude:**

1. Ponudbeni list-Obrazac 1
2. Ispunjen e-ESPD odgovor
3. Popunjeni troškovnik

**Ponuda se u ovom postupku jednostavne nabave dostavlja isključivo pisanim putem.**

# 5.2.NAČIN DOSTAVE PONUDE

**5.2.1.Dostava ponude na adresu Naručitelja**

Ponuda se dostavlja na adresu Naručitelja: Trg dr. Franje Tuđmana 6, 21236 Vrlika putem pošte ili u neposredno predajom u tajništvo škole.

Ponuditelj svoju ponudu mora dostaviti, najkasnije do **22. srpnja 2021. godine do 10,00 sati.**

Omotnicu ponude potrebno je označiti na sljedeći način:

1. Na prednjoj strani:

Naručitelj: Osnovna škola Milana Begovića

Adresa: Trg dr. Franje Tuđmana 6, 21 236 Vrlika

Ev.broj nabave: 1/21

**Predmet nabave: Postavljanje parketa u Osnovnoj školi Milana Begovića, Vrlika**

**NE OTVARAJ!**

1. Na poleđini:

**<Naziv, adresa ponuditelja/zajednice ponuditelja>**

**5.2.2. Izgleda i sadržaj ponude**

Ponuda se predaje u izvorniku, potpisana od strane ovlaštene osobe za zastupanje po zakonu i ovjerena pečatom ponuditelja.

Ponuda se dostavlja u papirnatom obliku te mora biti uvezana u cjelinu na način da se onemogući naknadno vađenje ili umetanje listova ili dijelova ponude.

Stranice ponude se označavaju rednim brojem stranice kroz ukupan broj stranica ponude ili ukupan broj stranica ponude kroz redni broj stranice.

Ponuda se predaje u izvorniku.

Ponude u papirnatom obliku pišu se neizbrisivom tintom.

**5.2.3. Izmjena i/ili dopuna ponude i odustajanje od ponude**

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

# 5.3. NAČIN ODREĐIVANJA CIJENE PONUDE

Ponuditelj dostavlja ponudu s cijenom u kunama. Cijena ponude piše se brojkama. Cijena ponude izražava se za cjelokupni predmet nabave bez PDV-a sukladno Troškovniku.

Jedinične cijene su nepromjenjive i fiksne tijekom trajanja ugovora o javnoj nabavi. U cijenu ponude moraju biti uračunati svi troškovi i popusti.

U slučaju neusklađenosti između cijene ponude navedene u troškovniku i cijene ponude navedene u ponudbenom listu, kao važeća uzet će se cijena navedena u troškovniku.

#

# 5.4. JEZIK I PISMO PONUDE

Ponude se moraju izraditi na hrvatskom jeziku i latiničnom pismu. Sva dokumentacija koja se prilaže uz ponudu mora biti na hrvatskom jeziku. Iznimno pojedini dijelovi ponude (isključivo pojedine riječi ili sintagme) mogu biti i na stranom jeziku, i to samo za pojmovlje za koje ne postoji ili odgovarajuće ili uvriježeno stručno pojmovlje na hrvatskom jeziku, a koje se u stručnom sektorskom jeziku rabi kao takvo i samorazumljivo je na stranom jeziku.

# 5.5. ROK VALJANOSTI PONUDE

Rok valjanosti ponude je najmanje 60 dana od isteka roka za dostavu ponuda.

Ponuda obvezuje ponuditelja do isteka roka valjanosti ponude, a na zahtjev Naručitelja Ponuditelj može produžiti rok valjanosti svoje ponude.

# 5.6. VARIJANTE PONUDE

U ovom postupku nabave **varijante ponude nisu dopuštene.**

# 5.7. VALUTA PONUDE

Cijena ponude mora biti izražena u kunama (HRK).

# 5.8. KRITERIJ ZA ODABIR PONUDE

Kriterij odabira najpovoljnije ponude je najniža cijena.

# 6. OSTALE ODREDBE

# 6.1. PODACI O TERMINU OBILASKA LOKACIJE

Gospodarski subjekti mogu obići mjesto (lokaciju) koje se odnosi na predmet ovog postupka nabave i upoznati se s postojećim stanjem kako bi za sebe i na vlastitu odgovornost prikupili sve informacije koje su potrebne za izradu ponude i preuzimanje ugovorne obveze. Troškove obilaska snosi gospodarski subjekt.

Obilazak mjesta izvođenja radova je moguć na adresi lokacije na kojoj će se izvoditi radovi.

Preporuka je prethodno najaviti obilazak kod Morane Zebić na broj telefona: 021/827 -259 ili putem e-mail: ured@os-mbegovica-vrlika.skole.hr, i to u terminu kako slijedi: ponedjeljak - petak od 08:00 do 12:00.

**Ponuditelj predajom svoje ponude jamči da je upoznat sa svim specifičnostima predmeta nabave.**

# 6.2. DATUM, VRIJEME I MJESTO DOSTAVE PONUDA I OTVARANJA PONUDA

Ponude se moraju dostaviti do **22. srpnja 2021. godine u 10,00 sati.**

Otvaranje ponuda nije javno.

Zapisnik o otvaranju ponuda Naručitelj će dostaviti svim ponuditeljima na dokaziv način.

# 6.3. ODLUKA O ODABIRU/PONIŠTENJU I ROK ZA DONOŠENJE ODLUKE O ODABIRU/PONIŠTENJU

Naručitelj na temelju utvrđenih činjenica i okolnosti u postupku nabave donosi odluku o odabiru odnosno, ako postoje razlozi za poništenje postupka javne nabave iz članka 298. ZJN 2016, odluku o poništenju.

Odluku o odabiru ili odluku o poništenju postupka nabave s preslikom zapisnika o pregledu i ocjeni ponuda, Naručitelj će dostaviti ponuditeljima na dokaziv način.

Rok za donošenje odluke o odabiru ili odluke o poništenju postupka javne nabave iznosi 30 dana od isteka roka za dostavu ponude.

# 6.4. ROK, NAČIN I UVJETI PLAĆANJA

Naručitelj će plaćanje vršiti temeljem ispostavljenih računa situacije u roku od 30 (slovima: trideset) dana od dana zaprimanja istog.

Sva plaćanja vrše se u kunama.

Isključen je predujam, cesije kao i traženje sredstva osiguranja plaćanja.

[Sukladno Članku 7. Zakona o elektroničkom izdavanju računa u javnoj nabavi (NN 94/18) Izdavatelji elektroničkih računa obvezni su izdavati i slati elektroničke račune i prateće isprave sukladno europskoj normi.](https://narodne-novine.nn.hr/clanci/sluzbeni/2018_10_94_1817.html)

# 7. OSTALI PODACI I INFORMACIJE

# 7.1. PREGLED I OCJENA PONUDA

Nakon otvaranja ponuda Naručitelj pregledava i ocjenjuje ponude na temelju uvjeta i zahtjeva iz ovog Poziva te o tome sastavlja zapisnik.

Postupak pregleda i ocjene ponuda tajni su do donošenja odluke Naručitelja.

# 7.2. ZAVRŠETAK POSTUPKA JAVNE NABAVE

Postupak nabave završava izvršnošću odluke o odabiru ili poništenju.

# 7.3. IZMJENE UGOVORA O NABAVI

Ugovor u pisanom obliku Naručitelj će s odabranim ponuditeljem sklopiti najkasnije u roku od 15 dana od dana izvršnosti odluke o odabiru.

Ugovor stupa na snagu onoga dana kada ga potpiše posljednja ugovorna strana te je na snazi do izvršenja svih obaveza ugovornih strana.

Na odgovornost ugovornih strana za ispunjenje obveza iz ugovora o nabavi primjenjuju se odgovarajuće odredbe Zakona o obveznim odnosima („Narodne novine“, broj: 35/05, 41/08, 78/15 i 29/18).

U slučajevima izmjena ugovora tijekom njegova trajanja, a koje nisu značajne, primjenjuju se odgovarajuće odredbe ZJN.

**Obrazac 1-Ponudbeni list**

**Predmet nabave:** Postavljanje parketa u Osnovnoj školi Milana Begovića

 Ev.br: 1/21

**Broj ponude:\_\_\_\_\_\_\_ Datum ponude:\_\_\_\_\_\_\_\_\_ 2021. godine**

1. **Naziv (tvrtka) i sjedište Naručitelja**

|  |  |
| --- | --- |
| **Naručitelj** | Osnovna škola Milana Begovića u Vrlici |
| **Adresa** | Trg dr. Franje Tuđmana 6, 21236 Vrlika |
| **OIB** | 64625658569 |

1. **Naziv (tvrtka) i sjedište ponuditelja**

|  |  |
| --- | --- |
| **Zajednica ponuditelja (zaokružiti)** | DA / NE |
| **Ponuditelj** |  |
| **Adresa** |  |
| **OIB**  |  |
| **Naziv banke i IBAN** |  |
| **Ponuditelj u sustavu PDV-a (zaokružiti)**  | DA / NE |
| **Adresa za dostavu pošte** |  |
| **Kontakt osoba ponuditelja** |  |
| **Telefon** |  |
| **Faks** |  |
| **E-pošta** |  |

1. **Predmet nabave**

|  |  |
| --- | --- |
| **Predmet nabave** |  |

1. **Cijena ponude**

|  |  |
| --- | --- |
| **Cijena ponude u HRK bez PDV-a** |  |
| **Iznos PDV-a** |  |
| **Cijena ponude u HRK s PDV-om** |  |

1. **Rok valjanosti ponude**

|  |  |
| --- | --- |
| **Rok valjanosti ponude** |  |

**U \_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_ 2021. godine**

ZA PONUDITELJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis ovlaštene osobe)